Elisabetta Piras er en meget imødekommende og hjælpsom vært. Hun var hurtig til at besvare vores mails og hun var en stor hjælp i planlægningen af vores første tur til Rom, heriblandt transport hvor hun stillede sig selv til rådighed. Elisabetta fik os til at føle os mere som gæster i hendes hjem end som lejere og vi kan klart anbefale hende som vært. Udsigten fra hendes lejlighed var derudover en oplevelse i sig selv, og nabolaget var fredeligt og dejligt. Vil man gerne opleve italiensk kultur, er dette det perfekte sted at overnatte. Her får man blandt andet klassisk italiensk morgenmad og en vært der er passioneret i at fortælle (god til at gøre sig forståelig på engelsk) og vise rundt.